Hakuyo Nakamura

və ya doğum adı ilə Çozaburo Nakamura – Yaponiya ədəbiyyatşünası və tərcüməçisi. Rus ədəbiyyatını tədqiq etmiş və bir çox rus yazıçısının əsərini yapon dilinə tərcümə etmişdir.

 Həyatı 
Hakuyo Nakamura 1890-cı ildə Yaponiyanın Kobe şəhərində doğulmuşdur. 1912-ci ildə Tokio Xarici Dillər Məktəbinin rus dili bölməsini bitirmişdir.Britannica International Encyclopedia, "中村白葉" Tələbəlik illərində Masao Yonekava ilə birlikdə "Rus ədəbiyyatı" adlı jurnal nəşr etdirmişdir.

Dəmiryolu İnstitutunda işləməsinə baxmayaraq özünü rus ədəbiyyatına həsr etməyə davam etmiş və 1915-ci ildə Fyodr Dostoyevskinin "Cinayət və cəza" romanını yapon dilinə tərcümə etmişdir. Bu, həmin romanın orijinal rus dilindən yapon dilinə ilk tərcüməsi olmuşdur. Anton Çexov, Lev Tolstoy, Maksim Qorki, Nikolay Qoqol kimi rus yazıçıların əsərlərini yapon dilinə tərcümə etmişdir.

Rus ədəbiyyatını tərcümə etdiyi və tanıtdığı üçün 1967-ci ildə SSRİ tərəfindən "Şərəf nişanı" ordeni ilə təltif olunmuşdur. 1971-ci ildə "Həyatımın 80 ili" adlı avtobioqrafik əsərini nəşr etmişdir. 1973-cü ildə Yaponiya İncəsənət Akademiyasının mükafatına layiq görülmüşdür.

 İstinadlar 

 Ədəbiyyat 


 Xarici keçidlər 
 Kotobank saytında

Kateqoriya:Yaponiya ədəbiyyatşünasları
Kateqoriya:Yaponiya tərcüməçiləri
Kateqoriya:Rus dilindən yapon dilinə tərcümə edənlər
Kateqoriya:XX əsr tərcüməçiləri